《洪济寺》
清代·曹仁虎

丹崖千仞郁嗟峨，有客凭栏独放歌。涧道水声疏雨歇，江天帆影夕阳多。

粥鱼茶版泠泠出，月榭风亭历历过。回首征途驰逐倦，一镫方丈问维摩。

作者简介：曹仁虎（1731—1787）清文学家、藏书家。字来殷，号习庵，嘉定（今属上海）人。少称奇才，乾隆二十二年（1757），南巡，献赋，召试列一等，赐举人，授内阁中书。二十六年（1761），成进士，选庶吉士，授编修。每遇大礼，高文典册，多出其手。擢右中允，充日讲起居注官，累迁侍讲学士。五十一年，视学粤东。方按试连州，闻母讣，酷暑奔丧，昼夜号泣，竟以毁，卒於途。著有《宛委山房诗集》、《蓉镜堂文稿》，并与王鸣盛、王昶、钱大昕、赵文哲及吴泰来、黄文莲称“吴中七子”。